# TALLINNA LÄÄNEMERE GÜMNAASIUMI

# COVID-19 LEVIKU

# TÕKESTAMISE PLAAN

# KINNITATUD

# direktori 04. 09.2020

# käskkirjaga nr 1-2/20

# Sissejuhatus

COVID-19 leviku tõkestamise plaan on koostatud kooli tegevusvalmiduse suurendamiseks ja tööjaotuse selgitamiseks võimaliku COVID-19 teise laine tekkides. Plaani eesmärgiks on koroonaviirusest tingitud mõjude vähendamine ja kooli täieliku sulgemise vältimine.

**Koroonaviiruse leviku tõkestamise olulised ennetusmeetmed Tallinna Läänemere Gümnaasiumis:**

* Kooli fuajees, klassides, kus pole võimalust käsi pesta, on tagatud käte hügieeniks desinfitseerimisvahendid, sööklas ja tualett- ruumides on olemas kätepesuvahendid, ühekordsed paberrätikud ning kätehügieeni plakatid.
* Õpilaste ja personali informeerimine kätehügieeni vajadusest.
* Inimestevaheliste kontaktide vähendamine nii palju kui on võimalik.
* Tulles välisreisilt riigist, kus nakkuskordaja on 16 või enam, tuleb jääda kaheks nädalaks eneseisolatsiooni. Koolil on õigus suunata kõrge nakatumisriskiga riigist tulnud õppija distantsõppele. Ajakohase info riikide ja liikumispiirangute kohta Eestisse saabujatele leiab Välisministeeriumi kodulehelt: https://vm.ee/et/ teave-riikide-ja- eneseisolatsiooninouete-kohtaeuroopast- saabujatele.
* Koolimajas on tagatud kvaliteetne ventilatsioon ning regulaarne ja piisav tuulutamine (vähemalt 15 minutit).
* On korraldatud igapäevane märgkoristus. Koristamisel pestakse erinevaid pindu (pingid, lauad, ukselingid, lülitid jm) tõhusalt nõuetekohaste pesemis- või desinfitseerimisvahenditega (tagab KL Arendus ja koristusfirma).
* Koolis käivad vaid terved õpilased ja personal, haigusnähtudega tuleb jääda koju. Õpetajatel on õigus saata haigusnähtudega laps koju.

**Kooli kriisimeeskonna liikmete kontaktid**

|  |  |
| --- | --- |
| **Amet** | **Kontakttelefon** |
| **Direktor:** Deniss Presnetsov | 675 0580 |
| **Õppejuht:** Zanna Moleva | 675 0583 |
| **Majandusjuht:** Ilja Schmidt | 675 0584 |
| **HEVKO:** Julia Vassiljeva | 675 0582 |
| **Kooli psühholoog:** Olga Poperjokova | 675 0586 |
| **Sotsiaalpedagoog:** Olga Levitski | 675 0596 |
| **Kooliõde:** Karina Titkova | 5620 0145 |
| **Õppesekretär:** Aleksandra Larionova | 675 0581 |
| **Personalisekretär:** Anžela Naumova | 675 0581 |

**Olulised kontaktid väljaspool kooli**

|  |  |
| --- | --- |
| **Asutus** | **Kontakttelefon** |
| Tallinna Haridusameti kantselei | 640 4590 |
| Haridus- ja Teadusministeeriumi infotelefon | 5690 0353või 5690 0340 |
| Koroonaviirusega seotud küsimuste infotelefon | 1247 |
| Perearsti nõuandetelefon | 1220 või 634 663 |

**Teabevahetuse korraldamine**

Teabevahetuseks kasutatakse kooli kasutuses olevaid kokkulepitud teavitamise kanaleid: e-kool, e-aadresside listid, kooli koduleht, Facebook. Kooli õppetöö korralduse päevakohane info on infosildina väljas kooli väraval ja välisuksel.

Teabevahetuse korraldab koolijuht, kes määrab kommunikatsiooni (va meediapäringud) kontaktisiku ning loob ühtse kokkulepete formaadi suhtluseks personaliga, õpilastega ja vanematega. Koolijuht koos kriisimeeskonnaga otsustab info liikumise (kellele, millises formaadis ja kes edastab) ning sõnastab põhisõnumid ja tegevusprioriteedid. Kommunikatsiooni kontaktisik koostab, edastab ja vahendab infot lähtudes riiklikest ja linna kesksetest suunistest. Sõnumite edastamisel on oluline selgus, lihtsus, ajakohasus ja nähtavus.

**Õpilase või töötaja haigestumine**

* Koolis haigestunud õpilane või töötaja peab koheselt koju minema. Haigestunud töötaja teavitab haigestumisest juhtkonda, haigestunud õpilane pöördub õpetaja või kooliõde poole, kes teavitab juhtkonda. Alaealise õpilase puhul tuleb kutsuda vanem õpilasele järele. Kui õpilase terviseseisund enne vanema kohale jõudmist silmnähtavalt halveneb, helistada 112.

**Roheline stsenaarium**

**Juhtimine**

* Koolijuht koos juhtkonnaga hindab lähtuvalt olukorrast riske ja vajadust kokku kutsuda kriisimeeskond.
* Kriisimeeskond vaatab üle asutuse kriisiplaani (sh töökorraldus, infoliikumine, asendamine jm) ja vajadusel ajakohastab seda lähtuvalt nakkusohust ning paneb paika vastutuse hierarhia (rollid).

**Õppetöö korraldus**

* Koolis osalevad õppetöös vaid terved lapsed ja töötajad.
* Sekretär ja personalisekretär jälgivad infot haigestunud õpilastest ja koolitöötajatest ning koguvad andmeid Google-keskkonnas.
* Koolimajja sisenemiseks on kehtestatud vastav regulatsioon, mis aitab korraldada nii õpilaste kui ka koolitöötajate kehatemperatuuri mõõtmist. Õpilane, koolitöötaja või muu inimene, sisenes koolimajja, läbib 5-meetrilist koridori, mis on eraldatud lindiga. Sel ajal fikseeritakse, salvestatakse ning edastatakse infot kõrge palaviku kohta nii korrapidajale kui ka juhtkonnale. Korrapidaja suunab haigeid inimesi kohe kõrvale nö kontrollimistsooni, kus mõõdetakse kehatemperatuuri teist korda. Haige inimestega tegeleb edaspidi koolimedõde või muu vastutav isik (medõe puudumise juhul) vastavalt kehtestatud koolireeglitele.
* Õpetajate garderoobid asuvad eri korrustel.
* Koolis järgitakse üldisi hügieenireegleid ja Terviseameti kehtestatud nõudeid.
* Arvestades kooli suurust (1393 õpilast, 102 töötajat) on eesmärgiks tagada hajutatus, mis vähendaks õpilastevahelisi kontakte ja ülerahvastatust.
* Kooli päevakava on muudetud (2.klasside õpilased õpivad teises vahetuses, 4.klasside õpilaste jaoks algab õppepäev kell 09.00).
* Vahetunnid toimuvad mõnedele klassidele (1.-4. klassid ja gümnaasium) erinevatel aegadel. Koolikella ei kasutata.
* Söögivahetunnid toimuvad hajutatult ja astmeliselt.
* Algkooli õpilased õpivad koduklassides.
* Eesmärgiga suurendada hajutamist,  alates 14.09.2020 alustatakse distantsõppega 11. ja 12. klassides (41 õpilast), kuna 61 õpilast osaleb riigikaitselaagris.
* Alates 21.09.2020 alustatakse distantsõppega 5. – 12.klassides. Distantsõppe toimub paralleelide kaupa ja kestab nädala vältel.
* Esimese 2 nädala jooksul kontrollitakse õpilaste e-posti kehtivust, et tagada distantsõpet Google keskkonna kaudu.
* Statsionaarse õppe puhul on prioriteediks 1.- 4.klasside õpilased ja HEV õpilased (määratud eritugi ja tõhustatud tugi).
* Distantsõpet viiakse läbi tavatunniplaani järgi.
* Õpetaja edastab distantsõppel olevatele õpilastele õigeaegselt distantsõppe ülesanded e- kooli koduste ülesannete kaudu.
* Kool koostöös Tallinnaga laenutab distantsõppeks vajadusel ja võimalusel õpetajatele ja õpilastele kooli süle- ja tahvelarvuteid, vajadusel ka teisi IT vahendeid. Esimese kahe nädala jooksul kogutakse nii õpilaste kui ka õpetajate andmeid arvuti ja IT vahendite kohta. Kool sõlmib välja laenutatud süle- ja tahvelarvutite osas lepingud.
* Distantsõppel olevatele ja toidupakki soovivatele lastele korraldatakse toitlustaja poolt ühesugused toidupakid 1x nädalas.
* Kui klassis on tuvastatud COVID-19 haigestumine, saadetakse klass kodusesse isolatsiooni ja distantsõppele kaheks nädalaks.
* Esimesel nädalal räägitakse kõikides klassides hügieeninõuete täitmise reeglitest ja üldistest koolis kehtestatud reeglitest, sõlmitakse kokkulepped nende täitmiseks.
* Ühiskasutatavate ruumide (aula, võimla, söökla jm) kasutamisel tagab personal puhveraja puhastamiseks ja tuulutamiseks (vähemalt 15 minutit).
* Õppeaasta alguses korraldatakse esimese 2 nädala jooksul lastevanematele online infokoosolekud, kus tutvustatakse koroonaviiruse leviku tõkestamise meetmeid ja võimalusi laste toetamiseks distantsõppel.
* Kool on kaardistanud oma IKT vahendite olemasolu ja vajadusel korraldab õpetajatele koolitused veebikeskkondade paremaks kasutamiseks.

**Kooli personal**

* Koolis kinnitatud kriisiplaani järgimine (asendamine, info liikumine).
* Koolijuht loob töötajatel valmisoleku kriisiajal täita teisi tööülesandeid.
* Isolatsiooni jäämine vastavalt PPA infole.
* Klassijuhatajad korraldavad õppeaasta esimese 2 nädala jooksul lastevanematele online infokoosolekud, kus tutvustatakse koroonaviiruse leviku tõkestamise meetmeid ja võimalusi laste toetamiseks distantsõppel.
* Klassijuhatajad koguvad õppeaasta esimese 2 nädala jooksul õpilaste andmeid, et kaardistada ja hinnata, kes õpilastest vajab sülearvuteid distantsõppeks.
* Õpilasi juhendatakse hingamisteede hügieeni osas. Kui aevastatakse või köhitakse, siis tuleb katta oma suu ja nina ühekordse salvrätikuga ning visata siis see koheselt prügikasti ja puhasta seejärel käed. Kui ei ole salvrätikut, siis kasutada oma varrukat (küünarvarre osa), aga mitte paljast kätt.
* Õpilastele õpetatakse õppetöö planeerimist, iseseisvat õppimist ja päevakava koostamist.
* Üritusi kavandades kaalutakse nende vajalikkust ja maandatakse viiruse leviku riske.
* Õppekäike ja ekskursioone korraldatakse klasside või rühmade kaupa.
* Välisreisid ja rahvusvahelised üritused lükatakse edasi.

**Lapsevanemad ja õpilased**

* Õppeaasta jooksul ei ole soovitatav reisida väljapoole Eestit, eriti riikidesse, kus on kõrge nakkuskordaja ja mille kohta on kehtestatud karantiinikohustus.
* Koolis osalevad õppetöös ainult terved lapsed.
* Kui peres on avastatud COVID-19 haigestunu, siis  jääb õpilane koju ja tuleb kooli  pärast seda, kui arst on selleks loa andnud. Lapsevanem informeerib sellest klassijuhatajat.
* Kui õpilase COVID-19 diagnoos leidis kinnitust, teavitab lapsevanem sellest kohe klassijuhatajat. Haigusjuhust informeerib klassijuhataja antud klassi õpilasi ja vanemaid, õppealajuhatajat ja direktorit. Klass jääb kaheks nädalaks kodusesse karantiini. Haigestunu peab perioodi lõpus tegema uue testi ja kooli tohib tulla alles peale negatiivse tulemuse saamist.
* Kui õpilane tunneb koolipäeva jooksul, et ta on haigestunud, peab ta pöörduma kohe kooliõe poole, kes järgib kehtestatud isoleerimise nõudeid ning teavitab seejärel lapsevanemat ja õppesekretäri.
* Lastevanematel ei ole lubatud koolimajja siseneda, v.a. kui on kokku lepitud õpetajaga või juhtkonna liikmega.
* Õpetaja informeerib kohtumisest turvatöötajat ja tuleb lapsevanemale garderoobi vastu. Lapsevanemal on rangelt soovitatav kanda koolimajas viibides meditsiinilist maski.
* Õpilastel, kes kuuluvad riskigruppi või kelle peres on riskigruppi kuuluvaid pereliikmeid või, kes leiavad, et turvalist vahemaad on koolis raske hoida, on soovitav kasutada siseruumides kaitsemaski. Lapsevanemal on õigus taotleda lapsele koduõpet.
* Distantsõppel viibimise ajal on õpilasel vajalik arvuti, mis võimaldab videotundides osalemist (mikrofon, kaamera) ja Google keskkonda kasutamist. Vajadusel saab lapsevanem/õpilane arvutit laenutada koolist ja võtta enda vastutavale hoiule distantsõppe ajaks.

**Kollane stsenaarium**

**Juhtimine**

* Kriisimeeskonna (juhtkonna) koosolekud toimuvad vajaduspõhiselt asutuses või veebikoosolekutena.
* Kriisimeeskond otsustab info liikumise, töökorralduse ning millised tööülesanded on prioriteetsed lähtuvalt riiklikest ja linna hädaolukorra korraldustes.

**Õppetöö korraldus**

* Õppetöö korraldus on paindlik.
* Koolis osalevad õppetöös vaid terved lapsed ja töötajad.
* Koolimajja sisenemiseks on kehtestatud vastav regulatsioon, millega on korraldatud kõikide sisenejate kehatemperatuuri mõõtmine (vt roheline stsenaarium).
* Kool tagab statsionaarset õpet oma võimetest lähtudes. Eesmärgiks on tagada esmatähtsate hügieeninõuete ning riiklike ja linna piirangute täitmine.
* Statsionaarse õppe puhul on prioriteediks 1.- 4.klasside õpilased ja HEV õpilased (määratud eritugi ja tõhustatud tugi), umbes 500 inimest, kuid vajadusel korraldatakse distantsõpet (vähemalt 1 päev). Eeldatakse, et teiste kooliastmete õpilasi kutsutakse kooli vajadusel eritunniplaani järgi.
* Koolis toimub õppetöö kas koduklassi põhiselt või osalise kontaktõppena.
* Korraldatakse töökorralduse ja ajakava rakendamist vastavalt valitud õppeviisile, kus õppetöö toimub kas koduklassi põhiselt, osalise kontaktõppena või muul viisil.
* Klassijuhatajad korraldavad esimesel nädalal online infokoosoleku lastevanematele, kus tutvustatakse edasist koolikorraldust.
* Hea ilma korral toimuvad ainetunnid õues.
* Õpetaja edastab distantsõppel olevatele õpilastele õigeaegselt distantsõppe ülesanded e- kooli koduste ülesannete kaudu.
* Kontaktõpet läbiviivad õpetajad kasutavad isikukaitsevahendeid (visiir/kaitsemask).
* Koolis kohapeal õppivatele lastele pakub kooli toitlustaja sooja koolilõunat tagades distantsi hoidmise ja hügieenireeglite täitmise.
* Riskirühma kuuluvad õpilased ja koolitöötajad jätkavad soovituslikult õppetööd distantsõppe vormis.
* Distantsõppel olevatele ja toidupakki soovivatele lastele korraldatakse toitlustaja poolt ühesugused toidupakid 1x nädalas.
* Kool laenutab distantsõppeks vajadusel ja võimalusel õpetajatele ja õpilastele kooli süle- ja tahvelarvuteid. Kool sõlmib välja laenutatud süle- ja tahvelarvutite osas lapsevanematega lepingud.
* Kool hindab, kes õpilastest ja õpetajatest vajavad abi interneti (lisa)mahu osas. Kool organiseerib vähekindlustatud õpilastele vajalikud netipulgad, ruuterid vm või suhtleb sotsiaalhoolekandega vähekindlustatu d õpilastele vajaliku interneti (lisa)mahu teemal. Ressursside puudumisel teeb kool taotluse haridusametile või linna IT-le, kes hindab vajadust ja hangib vastavalt vajadusele sobiva lahenduse (ruuter, netipulk vm).
* Valmistatakse ette üleminek üldisele distantsõppele ja kirjeldatakse vastav töökorraldus.

**Punane stsenaarium**

**Juhtimine**

* Kriisimeeskonna koosolekud toimuvad igapäevaselt veebikoosolekutena.
* Kriisimeeskond jagab infot ning määrab tööülesandeid lähtuvalt riiklikest ja linna eriolukorra korraldustest.

**Õppetöö korraldus**

* Kool lähtub õppetöö korraldamisel eriolukorra korraldustest.
* Kool on üldiselt distantsõppel, kontakttunnid toimuvad vajaduspõhiselt. Prioriteediks on HEV (määratud eritugi ja tõhustatud tugi) ja abivajavad õpilased.
* Hindamine on paindlik ja rõhk on õppeprotsessil.
* Distantsõppel olevatele ja toidupakki soovivatele õpilastele korraldab kool koostöös Haridusametiga toidupakid 1x nädalas.